郑樵《通志》以为王彗者,非也。王彗乃落 帚之名,即地肤子。别有蒲葵,叶与此相似而柔薄,可为扇、笠,许慎《说文》以为棕榈亦 误矣。 笋及子花 「气味」苦,涩,平,无毒。 藏器曰∶有小毒,戟人喉,未可轻服。 曰∶温,有大毒,不堪食。 时珍曰∶棕鱼,皆言有毒不可食,而广、蜀人蜜煮、醋浸,以供佛、寄远,苏东坡亦有 食棕笋诗,乃制去其毒尔。 「主治」涩肠,止泻痢肠风,崩中带下,及养血(藏器)。 「附方」新一。 大肠下血∶棕笋煮熟,切片晒干为末,蜜汤或酒服一、二钱。(《集简方》) 皮 「气味」同子。 「主治」止鼻衄吐血,破症,治肠风赤白痢,崩中带下,烧存性用(大明)。